
STEFAN S. GOROVEI 


UN MANUSCRIS RĂTĂCIT, O BISERICĂ DISPĂRUTĂ 
ŞI NEAMUL LUI ANASTASIE CRIMCA 


În reconstituirea atmosferei familiale care l-a produs pe diacul Ilie 
Crimcovici (viitorul mitropolit Anastasie — Crimcovici sau Crimca), au fost aduse 
unele elemente socotite definitorii: averea — era o familie bogată, care i-a îngăduit 
o educaţie îngrijită sub raport intelectual şi, mai apoi, o contribuţie foarte 
însemnată în opera sa ctitoricească!; statutul social — apartenenţa la ceea ce s-ar 
numi patriciatul sucevean, cu înrudiri (alianţe matrimoniale sau chiar şi strămoşi 
comuni) în boierimea importantă a ţării”; ataşamentul pentru carte — prima apariţie 
a lui Ilie, fiul lui Crimca, se află în însemnarea lăsată, pe la 1574/1577, pe o carte 
de rugăciuni (Molitvenic), comandată de el însuşi (foarte tânăr la vremea aceea) lui 
Nichifor, diacul din cetatea Sucevei’. 

La acest ultim capitol, un accent luminos l-a adăugat informaţia că un loan 
Crimca a dăruit bisericii cu hramul Sfinţilor Apostoli Petru şi Pavel din Suceava un 
Tetraevanghel ajuns, ulterior, la Mănăstirea Esfigmenu din Muntele Athos. Cea 
dintâi comunicare, la noi, a acestei informaţii, în 19334, nu a menţionat data 


! Necontenita citare post-mortem a părinţilor, în colofoanele manuscriselor ieşite din 
scriptoriul de la Dragomirna, poate fi semnul că mitropolitul „a folosit la construirea şi înzestrarea 
mănăstirii ceva ce aparținuse părinţilor lui, de pildă bani sau surse de venit” (Maria Magdalena 
Szekely, Mănăstirea Dragomirna — ctitorie boierească, în vol. Dragomirna şi ctitorii ei. Actele 
Colocviului din 20-23 iulie 2009, carte tipărită cu binecuvântarea Înaltpreasfintitului Pimen, 
Arhiepiscop al Sucevei şi Rădăuţilor, Sfânta Mănăstire Dragomirna, 2014, p. 443). 

2 Ştefan S. Gorovei, Anastasie Crimea. Noi contribuţii, în MMS, LV, 1979, 1-2, 
p. 144-145 (retipărit în vol. Dragomirna. Istorie. Tezaur. Ctitori, IL, carte tipărită cu binecuvântarea 
Înaltpreasfinţitului Pimen, Arhiepiscop al Sucevei şi Rădăuţilor, Sfânta Mănăstire Dragomirna, 2014; 
aici, p. 107-108); idem, Neamul mitropolitului Anastasie Crimca. Noi precizări, în ArhGen, IV (IX), 
1997, 1-2, p. 119-121 (retipărit în vol. Dragomirna. Istorie. Tezaur. Ctitori, I; aici, p. 135-137). 
Pentru patriciatul sucevean: idem, Note de istorie medievală suceveană, în „Suceava. Anuarul 
Muzeului Judeţean”, X, 1983, p. 187-227 şi idem, Cu privire la patriciatul orăşenesc în Moldova 
medievală. Câteva observaţii preliminare, în AHAI, XXV, 1988, 1, p. 256-260. 

3 Însemnarea la G. Mihăilă, Contribuţii la istoria culturii şi literaturii române vechi, 
Bucureşti, 1972, p. 29. Pentru datare: Stefan S. Gorovei, Anastasie Crimca. Noi contribuţii, p. 145-146 
(în volum, p. 109). Cu această datare a fost preluat si în I. Caproşu şi E. Chiaburu, Însemnări de pe 
manuscrise şi cărţi vechi din Tara Moldovei. Un corpus editat de ~, I, laşi, 2008, p. 85. 

^ Paul Mihail[ovici], Mărturii româneşti din Bulgaria si Grecia 1468-1866, Chişinău, 
1933, p. 104 şi 107 (paginile 105 şi 106 formează o planşă reprezentând ferecătura Tetraevanghelului 
dat de Mircea Ciobanul la Mănăstirea Dionysiou). Totuşi, Radu Constantinescu (Manuscrise de 
origine românească din colecţii străine. Repertoriu, întocmit de ~, Bucureşti, 1986, p. 40, nr. 190) 


„Analele Putnei”, XIII, 2017, 1, p. 175-191. 

manuscrisului, dar în scurt timp, în 1941 — în împrejurări pe care le explic imediat — 
s-ar fi putut afla cá el datează din 1551°. După patru decenii şi jumătate, a fost 
semnalată (1986) existenţa a încă unui Tetraevanghel — de data aceasta, grecesc —, 
provenind tot de la un loan Crimca, dar fără să i se „divulge” nici data, nici 
destinaţia, şi despre care s-a spus că s-ar păstra la Biblioteca Academiei din St. 
Petersburg“. S-a socotit de la sine înţeles că cei doi Ioan Crimca sunt una şi aceeaşi 
persoană, identificată prin consensus omnium cu tatăl mitropolitului, despre care 
ştim — din multele însemnări ale fiului — că purta acest nume. 

Cum era de aşteptat, ambele informaţii au fost fără nici o dificultate 
acceptate de cercetători şi cu bucurie integrate în biografia lui Anastasie Crimca’, 
artist şi cărturar, om de mare autoritate în epocă, după cum o dovedesc cele patru 
consemnări ale morţii sale*, caz pe care îl cred unic în istoria noastră medievală. 


citează paginile 104-105, ceea ce înseamnă că, foarte probabil, n-a văzut personal cartea părintelui 
Mihail... 

5 Damian P. Bogdan, Despre daniile româneşti la Athos, în AR, VI, 1941, p. 263-309 (aici, 
p.272). Radu Constantinescu, loc. cit; Virgil Cândea, Mărturii româneşti peste hotare. Mică 
enciclopedie de creaţii româneşti si de izvoare despre români în colecții din străinătate, 1, Albania — 
Grecia, Bucureşti, 1991, p. 460, nr. 839 [,,Evanghelie pe pergament. La f. 1, însemnare de donaţie, 
1551 (?) a lui loan Crimca, tatăl lui Anastasie Crimca, către mănăstirea «Sf. Petru si Pavel» din 
Suceava”; citează ca referinţe Petkovici, Benesevici, Mihail[ovici], Damian P. Bogdan, Emil 
Turdeanu şi Radu Constantinescu]; idem, Mărturii românești peste hotare. Creaţii româneşti şi 
izvoare despre români în colecții din străinătate, serie nouá, II. Finlanda — Grecia, Bucureşti, 2011, 
p. 446, nr. 921 (acelaşi text, aceleaşi referinţe bibliografice). 

* Radu Constantinescu, op. cit., p. 79, nr. 391. De aici, informaţia a fost preluată de Virgil 
Cândea, Mărturii româneşti peste hotare. Creaţii româneşti şi izvoare despre români în colecţii din 
străinătate, serie nouă, IV. Polonia — Rusia, editori coordonatori: Ioana Feodorov şi Andrei Timotin, 
Bucureşti, 2012, p. 297, nr. 1193. Pentru acest manuscris, care nu există, v. mai departe, în text. 

7 În ceea ce priveşte manuscrisul de la Esfigmenu, într-o primă etapă a fost integrată doar 
informaţia adusă de părintele Paul Mihail, fără să se facă legătura cu ceea ce semnalase Damian 
P. Bogdan: Emil Turdeanu, Le metropolite Anastase Crimca et son œuvre littéraire et artistique 
(1608-1629), în RES, 29, 1952, 1-4, p. 55 (retipărit anastatic în idem, Etudes de litterature roumaine 
et d'écrits slaves et grecs des Principautés Roumaines, Leiden, 1985; aici, p. 227): „Le pere [du 
métropolite| est mentionné comme donateur d'un Tétraévangile à l'église Saint-Pierre et Saint-Paul 
de Suceava” şi nota 4: „Le manuscrit se trouve aujourd'hui au monastére Esphimenou du Mont Athos 
et a été signalé à peine en quelques lignes par Paul Mihailovici..."; Stefan S. Gorovei, Anastasie 
Crimca. Noi contribuţii, p. 144—145 (în volum, p. 108). Meritul de a fi realizat (1986) „conectarea” 
celor douá informatii se datoreazá, cred, lui Radu Constantinescu, /oc. cit. Corina Cimpoesu, 
Însemnări pe manuscrisele Şcolii de miniaturistică de la Dragomirna, in vol. Dragomirna şi ctitorii 
ei. Actele Colocviului din 20-23 iulie 2009, p. 321-322 (citează ambele manuscrise, dar pe primul 
fără dată, deşi între timp repertoriul lui Radu Constantinescu o asimilase; se vede că autoarea nu l-a 
consultat şi pentru acest manuscris !); Ştefan S. Gorovei, Cunoscutele şi necunoscutele unei biografii 
de ctitor. Anastasie Crimca, în vol. Dragomirna si ctitorii ei. Actele Colocviului din 20-23 iulie 2009, 
p. 346 (citează ambele manuscrise, cu trimiteri la Paul Mihail, Radu Constantinescu şi Virgil Cândea 
pentru primul şi doar la Radu Constantinescu pentru al doilea; ulterior prezentării comunicării, a 
apărut şi volumul IV al Mărturiilor lui Virgil Cândea — cf. supra, nota 6). 

8 Cf. Ştefan S. Gorovei, Un tezaur de informaţii şi valorificarea sa: însemnările de pe cărți, 
în SMIM, XXXIV, 2016, p. 125-127. 

Cercetările despre viaţa şi activitatea lui Anastasie Crimca au înregistrat o 
cotitură pozitivă odată cu Colocviile organizate la Mănăstirea Dragomirna în 2009 
şi 2014, urmate de publicarea celor cinci volume de studii”. Cum se întâmplă de 
obicei, benefica deschidere a produs o revigorare a interesului pentru personaj şi 
ctitoria sa, ceea ce a adus deja o seamă de noutăţi importante'?. 

În vâltoarea acestor întâmplări, mi-am continuat şi eu căutările şi 
cercetările cu privire la personajul care mă interesează de nu mai puţin de patru 
decenii!!. Tetraevanghelul lui loan Crimca, de la Esfigmenu, a intrat, astfel, în 
atenția mea. Fără să am — direct sau prin fotografii — acces la manuscris, printr-un 
şir de întâmplări (fireşti pentru cine cunoaşte labirinturile adevăratei cercetări), am 
ajuns la concluzii pe care trebuie să le comunic pentru progresul nu numai al 
cunoaşterii, ci şi al însăşi cercetării viitoare. Este ceea ce fac prin prezenta 
comunicare. 


* 


Manuscrisul de la Esfigmenu a fost semnalat, in 1933, de párintele Paul 
Mihail!?. La vremea aceea, încă nu se stia cá el mai fusese văzut de doi cercetători, 
un bulgar si un rus. Despre cel dintâi, Konstantin P. Dmitriev-Petkovici!?, s-a aflat 
la noi abia în 1941, când Damian P. Bogdan, stârnit de nişte note ale lui Spiru 
Haret despre însemnările de călătorie ale aceluia la Muntele Athos, a publicat un 
studiu de sinteză despre daniile româneşti către Sfântul Munte'*. 


? Dragomirna. Istorie. Tezaur. Ctitori, I-II (2014); Dragomirna şi ctitorii ei. Actele 
Colocviului din 20-23 iulie 2009 (2014); Dragomirna. Ctitori şi restauratori, III (2015-2016). 

10 Cf Alexandru Pascal, Surse noi, descoperite recent, privind viaţa şi activitatea 
mitropolitului Anastasie Crimca, în vol. Dragomirna. Ctitori şi restauratori, I, carte tipărită cu 
binecuvântarea Înaltpreasfinţitului Pimen, Arhiepiscop al Sucevei si Rădăuţilor, Sfânta Mănăstire 
Dragomirna, 2015, p. 133-174; Silviu Andrieş-Tabac, Mihai Ciocanu, Un nou tezaur de odoare din 
prada de la 1653 a cazacilor lui Timuş Hmelnițki, în acelaşi volum, p. 175-196. 

11 Rod al acestui interes — stârnit de regretata Corina Nicolescu (1922-1977) — au fost, mai 
întâi, micul articol publicat în MI, X, 1976, 5, p. 48—49 [retipărit în vol. Dragomirna. Istorie. Tezaur. 
Ctitori, IL, p. 103—105; semnătura G. Ștefan a fost impusă de conducerea redacţiei] şi ghidul pregătit 
pentru Editura „Sport-Turism”, cu ilustraţii de Ion Miclea, apărut in 1978, însă trunchiat şi numai în 
limbi străine (franceză, engleză şi germană); versiunea integrală a fost tipărită abia în 2006, în limba 
română şi în limbi străine, cu ilustraţii de Victor Bortaş. 

12 Cf. supra, nota 4. Autorul îl identificase în timpul lungii călătorii prin Bulgaria şi Grecia, 
în 1931: cf. Paul Mihail, Jurnalul călătoriei de studii în sud-estul Europei (1931), Bucureşti, 1931 
(extras, cu paginatie proprie, din MO, XLI, 1989 şi XLII, 1990), p. 75 — 23 iulie 1931: „mi s-a arătat 
un prea frumos Tetraevangheliar slav de la Suceava, pergament în 278 foi de la Atanasie [sic] Crimca, 
care-l dăruieşte bisericii Sf. Petru şi Pavel”. 

15 Am întâlnit numele celor doi savanţi de origine slavă care au legătură cu manuscrisul de 
la Esfigmenu în variate transcrieri; am optat pentru formele Petkovici şi Benesevici. 

^ Damian P. Bogdan, Despre daniile româneşti la Athos. Publicaţia în care au apărut notele 
de călătorie ale lui Konstantin P. Dmitriev-Petkovici — O63op Aonckux Opeenocmeiu K. Il. 
/mumpueea-llemkoeuua, in ,Ilpunoxeuue k VI" romy 3anucok Hun[eparopckoii] Akaremuu 
Hayk”, N°. 4, St. Petersburg, 1865, 69 p. — nu se afla „la nici una din bibliotecile noastre”, aşa încât 

Personaj foarte interesant, cel dintâi învăţat bulgar care a lucrat pe 
manuscrisele slave athonite, poet, diplomat în slujba Rusiei, revendicat azi de trei 
culturi (bulgară, macedoneană şi rusă), Dmitriev-Petkovici a vizitat Athosul în 
toamna anului 1852 (de la 13 octombrie până la 16 noiembrie)'S, dar însemnările 
sale au văzut lumina tiparului abia in 1865". Cea dintâi mănăstire unde el a poposit 
(13-15 octombrie 1852) a fost Esfigmenu, iar aici cele dintâi însemnări ale sale 
privesc două Evanghelii, una tipărită şi alta, in folio, pe pergament. Despre aceasta 
din urmă, spune!* că „a fost dăruită de un oarecare Kirik pentru sănătatea sa şi a 
părinţilor săi mănăstirii Sf. Petru si Pavel în târgul Sucevei, în Moldova” ”. La 
început (probabil la începutul insemnárii?^) a văzut anul, la a cărui descifrare a avut 
dificultăţi. Dmitriev-Petkovici a citit — şi transcris — literele X. N. a., acoperite cu 
câte o linie, iar deasupra lor, cam la mijloc, a marcat litera M; această combinaţie i 
s-a părut că poate să indice anul 1551, pe care l-a însoțit, însă cu un semn de 
întrebare: „r. e. 1551 ?". Deşi semnalată, astfel, ca fiind problematică, datarea 
aceasta a intrat ca certă în circuitul ştiinţific şi manuscrisul este citat sub anul 1551 
de toti autorii care l-au menţionat, mai ales în treacăt, după 1941. 

Însă eu cred că data poate fi reconstituită altfel. 

Anume, cred că liniuta pe care Dmitriev-Petkovici a semnalat-o deasupra 
cifrelor trebuie considerată ca fiind o titlă, adică acel semn care, aşezat deasupra 
unor litere, constituie indicatia cá ele au valoare de cifre. Dacă N şi a poartă 
title, atunci ele devin cifrele t şi 4, adică 50 şi 1. Aşa se explică faptul cá 
Dmitriev-Petkovici a ajuns la anul 1551, care însă i s-a părut neconvingător în 
absenţa cifrei miilor şi, ca atare, a pus semnul de întrebare. E posibil, însă, că ceea 
ce el a citit drept un X să fie tocmai un 3: însoţită de semnul miilor, slova-cifră „3 a 
putut fi luată drept un X. 

Astfel, cred că anul dăruirii manuscrisului poate fi 7051 (,3 Ħ 4), adică 
1543. 


PL 


Fundaţia Culturală „Mihail Kogălniceanu” (care edita revista „Arhiva Românească”) a obţinut 
fotocopii de la Biblioteca Academiei din Leningrad (ibidem, p. 267, nota 1). Accesul la acest text 
mi-a fost uşurat de d-l Mihai Anatolii Ciobanu; îi mulțumesc şi aici. 

15 Pentru naşterea (la Başino selo) şi moartea sa (la Odessa) circulă date diferite: s-ar fi 
născut la 1824, 1826 sau 1827 şi ar fi murit la 1897 sau 1898. După site-ul www.geni.com (fişă 
actualizată la 20 mai 2016 de managerul Tatiana Veiner; consultată la 27 iunie 2016), s-a născut la 28 
august 1826 şi a murit la 22 octombrie 1897. 

16 În 9-10 noiembrie a fost la Vatoped (Oósop Adonuckux Opeenocmeü K. II. 
Jluumpuesa-ITemxoeuua, p. 62), unde şi-a lăsat semnătura pe o carte (Cyril Pavlikianov, A Short 
Catalogue of the Slavic Manuscripts in Vatopedi, in „Byzantina Symmeikta", 10, 1996, p. 298: 
insemnare din 10 noiembrie 1852). 

17 Cf. supra, nota 14. 

18 O6zop Adyouckux dpeenocmeÿ K. II. /Iuumpuesa-ITemkoeuxua, p. 1. 

1? „nomapeHo GBLIO kakHuM-To Kupukowr? 3a 3/ipaBbe ero H ero pomureneii MoH-pro CB. 
Ilerpa u lasna Bb C&aeckomv Topiu Bb MonnaBin”. 

20 „Br Hadarrb, rab o3Hayaercs, «bw »ro Eaanrejiie HapuTCA, o3HaueHb TOND”. 

În numele Kupuka putea fi cu uşurinţă ghicit numele Kpumka, cu litera M 
suprascrisă — ceea ce Damian P. Bogdan n-a observat şi astfel a pierdut ocazia de a 
face conexiunea între această informatie („Chirica” = Crimca, 1551) şi aceea adusă 
de părintele Mihail (loan Crimca). În consecință, ştirea aceasta din urmă a circulat 
separat, cealaltă rămânând neobservată?!. Foarte tárzia lor conectare cred că o 
datorăm, repet, lui Radu Constantinescu”. 

Jumătate de veac după Dmitriev-Petkovici, a ajuns la Esfigmenu un tânăr 
învăţat rus, Vladimir Nikolaevici Benesevici (1874-1938); pe atunci magistrand la 
Facultatea de Teologie a Universităţii din Petersburg, el va deveni un mare savant 
în dreptul bisericesc bizantin, sfârşindu-şi viaţa împuşcat împreună cu fratele şi fiii 
săi gemeni de autorităţile statului pe care-l slujea. Raportul său despre călătoria din 
1902, publicat în anul următor”, dă mai multe amănunte despre unicul manuscris 
slavon găsit la Esfigmenu. După el, Tetraevanghelul ar fi bulgăresc şi ar data din 
veacurile al XIII-lea — al XIV-lea. Acestea sunt amănunte care vor putea fi 
verificate (confirmate sau infirmate) doar prin cercetare la fata locului”. Până 
atunci, ne sunt permise, însă, unele conjecturi în care informaţiile respective se pot 
împleti cu concluzii mai vechi (definitive sau nu). Dar, dacă aprecierea lui 
Benesevici privind originea şi vechimea manuscrisului se va dovedi corectă, atunci 
cred că, în acest caz, trebuie să aplicăm prin analogie sugestia pe care Kurt 
Weitzmann (1904-1993) a formulat-o cu privire la un aspect al „politicii culturale” 
urmate de domnii români: „a intra în posesia obiectelor venerabile ale bisericilor 
Constantinopolului şi a le împărţi între diferite mănăstiri ortodoxe — în multe 
cazuri, după ce comandaseră restaurări, ca în cazul noilor ferecături. Faptul că 
multe dintre ele au inscripţii dedicatorii ne ajută să obţinem o imagine de ansamblu 
asupra rolului pe care aceşti domni l-au jucat ca păstrători ai bogatei moşteniri 
bizantine”. Am judecat, cândva, că este acceptabilă „ideea că restaurarea unor 


?! Nici chiar de profesorul Emil Turdeanu — cf. supra, nota 7. 

2 Cf. supra, nota 7. 

23 În „VsBecrua Hmneparopekoă Axanemuu Hayk”, rom BoceMHaxuatbiñ / Bulletin de 
l’Académie Impériale des Sciences”, V° série, volume XVIII, 1903, secţiunea (cu numerotarea 
paginilor reluată) despre activitatea Clasei de limbă si literatură rusă, p. 76-82. Descrierea 
Tetraevanghelului se află, în această secţiune, la p. 81. Mulţumesc d-nei Maria Magdalena Szekely 
pentru identificarea acestei rare publicaţii ruseşti în format electronic. 

24 Colegul şi prietenul nostru, Florin Marinescu, relatează că a văzut, la Esfigmenu, „o 
superbă Evanghelie, în limba greacă, poate aceea copiată în 1551 de Ioan Crimca, dar şi alte două 
manuscrise, slavone, de secol XVII, probabil...” (Florin Marinescu, Manuscrise româneşti la Muntele 
Athos. Încercare de prezentare, în vol. Memoria ca arhivă culturală. Centenar Emil Turdeanu, 
editori: Avram Cristea şi Jan Nicolae, Alba Iulia, 2012, p. 163; idem, Manuscrits roumains au Mont 
Athos. Essai de presentation, in TransR, XXI, supplement no. 1, 2012, edited by Ioan-Aurel Pop, 
Ana Dumitran, Jan Nicolae, p. 105. Numai cá, asa cum am arátat deja, Tetraevanghelul dáruit de Ioan 
Crimca era s/av, nu grecesc ! 

25 „It must have a part of their cultural policy to obtain possession of the venerable objects 
of the churches of Constantinople and to distribute them to various orthodox monasteries — in many 
cases after they had commissioned restorations, as in the case of new bookcovers. The fact that many 

«venerabile obiecte» care au supravieţuit Imperiului Bizantin putea să aibă, în ochii 
domnilor şi boierilor români, semnificaţia unei contribuţii simbolice la restaurarea 
Imperiului însuşi”. Ar fi aici un gest similar, dar vizând moştenirea împărăției 
bulgare” ?! Ipoteza s-ar putea formula numai când şi dacă vom avea certitudinea 
originii bulgăreşti a manuscrisului”. 


* 


Ínainte de a merge mai departe si pentru a elimina de la inceput orice 
întrebare sau îndoială, este probabil locul potrivit să precizez acum cá in Biblioteca 
Academiei din St. Petersburg nu s-a aflat niciodată un Tetraevanghel grecesc având 
drept comanditar sau doar donator pe un loan Crimca, pentru bunul şi simplul 
motiv că un asemenea manuscris nu a existat decât în imaginaţia lui Radu 
Constantinescu. Printr-o foarte stranie „încurcare de fişe” — favorizată, e drept, de 
chipul greu de imaginat în care au fost organizate unele vechi publicaţii ruseşti —, 
autorul valorosului Repertoriu tipărit în 1986 a amestecat două texte legate de 
numele lui Beneşevici: darea de seamă despre călătoria în Grecia (în care a 
prezentat manuscrisul de la Esfigmenu)” şi lista unor manuscrise greceşti aduse 
din acea călătorie şi dăruite de el Bibliotecii Academiei de Ştiinţe“. Am înfätisat 
pe larg, în alt loc*!, această curioasă (dar şi foarte sugestivă...) confuzie şi nu 
socotesc necesar să revin şi aici asupra ei. 


of them have dedicatory inscriptions help us gain an insight into the role which these gospodars 
played as the preservers of the rich Byzantine heritage”: Kurt Weitzman, An Imperial Lectionary in 
the Monastery of Dionysiu on Mount Athos. Its Origin and its Wanderings, în RESEE, 7, 1969, 
p. 253; studiul a fost reprodus, cu adnotări, în idem, Byzantine Liturgical Psalters and Gospels, 
Variorum Reprints, 1980 (Collected Studies, 119), la care n-am avut acces. 

26 Ştefan S. Gorovei, Un dar uitat al lui Petru Rareş la Mănăstirea Dionysiou, în vol. 
Omagiu Virgil Cándea la 75 de ani, coordonator Paul H. Stahl, I, Bucureşti, 2002, p. 329 (retipărit în 
vol. De potestate. Semne si expresii ale puterii în Evul Mediu românesc, lagi, 2006; aici, p. 250). 
Însemnarea de danie a lui Petru Rareş, cu foto, în SMIM, XXIX, 2011, p. 329 şi la Florin Marinescu, 
Manuscrits roumains au Mont Athos. Essai de presentation, fig. 1. 

21 Despre succesiunea bulgărească în patrimoniul ideii imperiale din Moldova: Dan Ioan 
Mureşan, Zographou et la transmission de l'idée impériale bulgare en Moldavie, în „Bulgaria 
Mediaevalis”, 2, 2011 (Studies in honour of Professor Vassil Gjuzelev), p. 705-755. 

28 Pe la aceeaşi vreme, se afla pe pământul românesc Evangheliarul ţarului bulgar Ivan 
Alexandru, după modelul căruia s-a alcătuit Tetraevanghelul domnului muntean Alexandru al II-lea 
Mircea (1568-1577), cunoscut azi sub numele Suceviţa 23, model, la rândul lui, pentru Suceviţa 
24, scris din porunca lui leremia vodă Movilă şi terminat după moartea sa, în 1607. 
Cf. G. Popescu-Vilcea, Un manuscris al voievodului Alexandru al II-lea, Bucureşti, 1984; idem, Un 
manuscris al voievodului Ieremia Movilă, Bucureşti, 1984. Cu informaţii şi idei noi: Elka Bakalova, À 
la recherche du prototype de Evangiles princiers roumains, in AP, VIII, 2012, 1, p. 349-373. 

29 „WsBecrua Wmneparopckoi Akanemuu Hayk”, secţiunea Omuem o Oesmenenocmu 
omoenenua pyCCKaeo A3bIKa u caoeecuocmu 3a 1902 200. 

30 Jbidem, secţiunea O6ujee Coópanue (Adunarea Generală), p. XIII-XIX. 

31 Stefan S. Gorovei, Un tezaur de informaţii şi valorificarea sa: însemnările de pe cărți, 
p. 120-123. 

* 


Dupá foarte scurta descriere a lui Benesevici, Tetraevanghelul era/este 
împodobit cu miniaturi infátisándu-1 pe cei patru Evanghelisti si avea/are titlurile 
(incipit-urile ?) aurite?: un manuscris scump, de lux (sau măcar de foarte bună 
calitate), ceea ce coincide perfect cu aprecierea părintelui Paul Mihail („un prea 
frumos Tetraevangheliar slav”). Nu vom putea răspunde niciodată, probabil, la 
întrebarea: cum şi l-a procurat, oare, loan Crimca ?! L-a găsit şi l-a cumpărat prin 
drumurile meseriei sale ? Avea el şi alte legături cu sudul Dunării ? Faptul rămâne, 
oricum, tulburător şi unic. 

Spre deosebire de Dmitriev-Petkovici şi din fericire pentru noi, Beneşevici 
a copiat şi însemnarea de danie (notita dedicatorie), aflată pe fata („„liţa”) 9. Fără să 
am motive de a bănui înţelegerea şi transcrierea greşită a textului slav, nu pot să 
exclud posibilitatea că unele litere au fost rău citite de editor sau, eventual, rău 
înţelese de culegătorul de la tipografie. Iată textul aşa cum l-a publicat Benesevici: 


Gan Terpoeyras gage Iwn Kprimka 8% 
MWABR cesk n nogpyxïa ero n BB 3aquute 
pwanTeaïn ero, Kpnaka n Aapritia, HAEE ECT XpAM 
Crwr n BpmwkoBnoro Ancas Herpa n Ilagaa B% 
GYYABCKOH Thr? rmpoTO XE HHKTO XE AA HE 
NOpSUIHT ero WT np'kapesenaro XPAMA ni AA PEMET 
KTO IAKO OTHHHA MH ECT NH AA KTO OYKpaAET HH 
NpO AAC HH KSTHT NPOAAAH H Keri, MPOKAAT WT Ba 
H CTBIX THÍ wrub nxe BB Huken n Grwro (Incas 
Herpa n Ilagaa. Amun. 


Poate să pară ciudat, dar realitatea e aşa şi trebuie să ne consolăm 
cu posibilitatea de a reconstitui însemnarea dedicatorie îmbinând cele două 
descrieri. Cineva cu spirit hipercritic s-ar putea îndoi de faptul că cei doi autori 
(Dmitriev-Petkovici şi Beneşevici) s-au referit la unul şi acelaşi manuscris. Nu cred 
că o asemenea îndoială şi-ar putea avea rostul: cele două descrieri au câteva 
principale elemente comune, care pledează suficient de convingător pentru a o 
exclude din capul locului: donatorul (Crimca), hramul bisericii (Sfinţii Apostoli 
Petru şi Pavel) şi oraşul (Suceava). Ca urmare, nu voi greşi, sper, ataşând 
textului integral dat de Beneşevici datarea care rezultă din descrierea lui 
Dmitriev-Petkovici. 

Întregirea textului (după normele în uz la noi) presupune şi corectarea unor 
erori — poate de lectură, poate de tipar — ceea ce nu intră în atenţia mea aici. Mă 


32 SaraBis 30J10TOM5; ecrb H30GpaxeHiA 4-Xb EBAHTEJIHCTOBP”. 
33 Cf. supra, nota 12. 

interesează, deocamdată, prima parte a însemnării, care urmează formularul 
cunoscut şi nu pune probleme de traducere; ea spune că 


Acest Tetraevanghel l-a dat Ion Crimca întru 
ruga sa şi a soției sale şi pentru sufletul părinţilor lui, 
Crimca şi Marina, <bisericii> unde este hramul Sfântului 
şi mai de frunte Apostol Petru şi Pavel, în târgul Sucevei. 


Si astfel avem, la 1543, adică în domnia lui Petru Rares, un Ion Crimca 
trăitor foarte probabil în Suceava şi — îndrăznesc a bănui — chiar în parohia bisericii 
cu acel hram. Prin necunoaşterea suplimentului de informaţie, adus de Damian P. 
Bogdan şi înglobat în repertoriul lui Radu Constantinescu, referitor la datarea în 
1551, s-a putut spune că această biserică ar fi „menţionată documentar probabil în a 
doua jumătate a secolului al XVI-lea”. Iată, însă, că vechimea celei dintâi (si, 
deocamdată, singurei) atestări a bisericii Sfinților Apostoli Petru şi Pavel urcă în 
prima jumătate a acelui secol. 

Dar informaţiile cele mai spectaculoase rămân cele de ordin genealogic. 
Dacă din notita lui Dmitriev-Petkovici s-ar putea deduce că, la „1551”, Ion Crimca 
ar fi fost necăsătorit, iar părinţii lui ar fi fost încă în viaţă — de vreme ce făcea darul 
pentru sănătatea lor —, însemnarea completă, datorată lui Beneşevici, arată exact 
contrariul: Ion Crimca era căsătorit, iar părinţii săi erau morti. Însemnarea nu dă 
numele soţiei şi nici al eventualilor copii, dar aceste absente nu au nici o relevanţă: 
formularul tradiţional al acestui tip de izvoare nu implică în mod obligatoriu 
asemenea menționări şi sunt suficiente exemple în acest sens. Notitele dedicatorii 
puteau înscrie uneori toate elementele genealogice care ne interesează, alteori 
numai pe unele, iar alteori nici de unele ! Spre exemplu, cea a logofătului Tăutu, de 
pe Mineiul comandat de el în 149275, nu are nici una dintre aceste iubite precizări 
genealogice, deşi la data aceea donatorul era căsătorit şi avea copii ! Însemnarea 
aşternută la 1539 pe Apostolul dăruit de Ion-Fetion bisericii curților sale din Corni, 
despre a cărui existență în colecţiile Bibliotecii Nationale ,Széchényi" din 
Budapesta“ am luat cunoştinţă la 24 iunie, chiar în cursul redactării prezentului 
studiu“, dă numele jupânesei, dar pe copii si pe părinţii decedați îi menţionează 


34 Paraschiva-Victoria Batariuc, Biserici dispărute la Suceava, in HU, XV, 2007, 1-2, 
p. 208. Informaţiile reluate în eadem, Contribuţii mărunte la istoria arhitecturii din ținuturile Suceava 
şi Cernăuţi (secolele XIV-XVIII), Suceava, 2011, p. 42 („Este singura menţiune despre această 
biserică, greu de localizat în spaţiul urban al Sucevei medievale”). 

35 Cf. Olimpia Mitric, Mineiul logofătului Tăutu (1492), in AP, XI, 2015, 1, p. 73-85. 
Pentru problemele pe care le pune aceastá insemnare dedicatorie, v. Stefan S. Gorovei, Un tezaur de 
informaţii si valorificarea sa: însemnările de pe cărți, p. 114. 

36 Catalogue of the Slavonic Cyrillic Manuscripts of the National Széchényi Library, Edited 
by Ralph Cleminson, Elissaveta Moussakova, Nina Voutova, with a historical essay by Orsolya 
Karsay, Budapesta, 2006, p. 43-45, nr. 17; insemnarea la p. 44. 

37 Cf. Stefan S. Gorovei, op. cit., p. 143-145. 

fără să-i nominalizeze. Ca atare, în baza însemnării analizate aici nu se poate 
afirma tranşant că, la 1543, lon Crimca n-ar fi avut copii. 

Trebuie să observăm cá, în cazul de față, avem, totuşi, situaţia cea mai 
putin nefericită: donatorul ne dă numele părinţilor săi — Crimea şi Marina. 
Urmând părerea comună cá Ion Crimca de la ,1551" (1543) ar fi tatăl 
mitropolitului, am avea aici pe bunicii acestuia din urmă. Numai cât, din motive pe 
care le voi expune imediat, nedumerirea începe să ia locul bucuriei descoperirii şi 
un şir de întrebări se strecoară printre certitudinile pe care le socoteam dobândite. 

Ion Crimca este fiul unui personaj care se numea doar Crimca ?! Anastasie 
mitropolitul îşi menţionează părinţii, în colofoanele manuscriselor sale, sub forma 
loan şi Cristina (iar în „testamentul” din 1610 îi spune tatălui său Joan Crimca), 
dar niciodată nu-l aminteşte doar cu numele pe care azi îl considerăm de familie 
(ceva în genul „Crimca şi Cristina”). 

Nu am voie să exclud o lectură neatentă, care să fi omis prenumele 
(Beneşevici a omis şi anul). Dar dacă nu este o omisiune, atunci ce-ar trebui să 
înţelegem ? Scriind aceste rânduri, o singură explicaţie îmi pare la îndemână: tatăl 
lui Ion de la ,,1551” (1543) se numea doar Crimca, nume unic, „de botez” (aşa cum 
soţia sa fusese botezată cu numele Sfintei Marina) sau poreclă sau altceva. În acest 
caz, s-ar putea spune că avem de-a face cu începătorul neamului purtând acest 
nume. Totuşi... 

Este momentul potrivit să ne punem întrebarea: în acest Ion Crimca de la 
1543, fiul lui Crimca şi al Marinei, trebuie oare să vedem, cu adevărat, pe tatăl 
viitorului mitropolit ? Ipoteza este tentantă şi, cum am spus, ea a fost acceptată deja 
de câţiva cercetători, între care şi autorul prezentei comunicări. Acesta, însă, crede 
că trebuie să facă azi amendă onorabilă. Şi iată de ce. 

Să admitem că Ion Crimca de la 1543 este tatăl lui Ilie/Anastasie, 
iar despre acesta din urmă că a văzut lumina zilei, cu multă probabilitate, pe la 
1555-1560. În acest caz, însă, trebuie să explicăm naşterea unui fiu abia după 
12-17 ani de la menţionarea părintelui căsătorit. Desigur cá o asemenea situaţie nu 
trebuie exclusă categoric, dar judecätile se fac în primul rând după regulă şi abia 
apoi se pot lua în discuţie excepţiile. Or, regula — evidentă tuturor celor familiarizați 
cu istoria familiei în Evul Mediu şi în cel modern — consta în naşterea primului 
copil la curândă vreme după căsătorie, ceilalți urmând la câte un an sau doi. În cele 
mai multe cazuri, marea mortalitate infantilă a acelor timpuri ne împiedică să 


38 Această vreme a naşterii sale o indică, în primul rând, faptul că la 1574/1577 îşi comanda 
o carte de rugăciuni, gest potrivit pentru un tânăr aflat la începutul drumului în viaţă. Prezenţa în 
oaste, în anii '80, în luptele împotriva cazacilor năvălitori, se potriveşte bărbatului de 25-30 de ani. 
Abia după aceea urmează lunga lui carieră eclesiastică, de cel puţin 30 de ani (1599-1629). Astfel, 
pare foarte probabil că Anastasie Crimca a trecut la Domnul când avea în jur de 70 de ani. Stefan S. 
Gorovei, Neamul mitropolitului Anastasie Crimca. Noi precizări, p. 137: născut circa 1558-1562, 
deci cam în jurul lui 1560. 

cunoaștem şirul complet al copiilor născuţi dintr-o căsătorie cu o anumită durată”. 
Pentru că, dacă Ion este tatăl lui Ilie, el trebuie să fi murit pe la 1570, în timp ce 
soţia sa Cristina, mama lui Ilie, a murit tocmai la 1594. 

Ceva nu se potriveşte în — ca să spun aşa — cronologia genealogiei. Ori au 
fost, în lungul interval de 12-17 ani, mai multi copii, morti cu toţii între timp, 
rămânând Ilie, benjaminul familiei, ori Ion Crimca a avut parte si de o a doua 
căsătorie, cu acea Cristina despre care ştim în mod pozitiv că a fost mama lui 
Ilie/Anastasie şi a murit în 1594. Nici pentru una, nici pentru cealaltă dintre aceste 
două ipoteze nu putem avea dovezi. Dar şi fără dovezi, de un fel sau de altul, 
ambele ipoteze emană un aer de şubrezenie greu de trecut neobservat. 

Păstrând nedumerirea pe terenul genealogiei, mă întorc la un mic studiu de 
acum două decenii, cu concluzii care încă n-au intrat în circuitul ştiinţific. Am pus 
în evidenţă, atunci, existența la 1564 a negustorilor moldoveni Grigorcea şi 
Ieremiica, fiii Crâmcăi din Suceava, având la Liov afaceri în care aduceau ca 
garantie „cuvântul nostru negustoresc”“. Interpretând această informatie împreună 
cu acelea din catastiful breslei blănarilor şi cojocarilor din Suceava (unde este 
înscris Grigorcea Crimca, fiul lui loan Crimca) şi din unele documente ulterioare, 
am ajuns la concluzia că cei doi negustori suceveni de la 1564 erau fiii unui loan 
Crimca, altul decât tatăl mitropolitului, şi anume din generaţia anterioară. 

Privind spita genealogică alăturată, mi se pare de toată evidenţa că 
donatorul Tetraevanghelului de la Esfigmenu este — cu infinit mai multă 
probabilitate — tatăl fraților Grigorcea şi Irimiica, mai degrabă decât tatăl lui 


3 Uneori, mureau toti copiii născuţi dintr-o căsătorie cu durată normală — este cazul lui 
Simion Stroici, care a avut cel putin patru sau cinci copii, morti toti la vârste mici, astfel încât s-a 
putut spune că el „copii din trupul lui n-a avut”. Si Toma Cantacuzino, din prima lui căsătorie cu 
Iftimia, fata Măricăi Başotă, a avut tot vreo cinci copii şi i-a pierdut pe toţi, ceea ce l-a făcut 
moştenitor al bunurilor mamei lor, fosta lui soţie. O discuţie recentă asupra natalității şi mortalităţii 
infantile în vechime, cu bibliografia aferentă: Stefan S. Gorovei, Natalitate şi mortalitate infantilă în 
„Vechiul Regim”. Sugestiile izvoarelor, comunicare prezentată la 25 aprilie 2017 în cadrul 
Colocviului Naţional „Biografie — Prosopografie — Genealogie. Discuţii de metodologie şi studii de 
caz din Antichitate şi până în prezent”, organizat de Universitatea „Alexandru loan Cuza” Iaşi, 
Facultatea de Istorie, Departamentul de Cercetare, împreună cu Institutul Român de Genealogie şi 
Heraldică „Sever Zotta” şi cu DAAD Alumni-Club Iaşi. 

4 Ştefan S. Gorovei, Neamul mitropolitului Anastasie Crimca. Noi precizări, p. 136. 
Aprecierea că în actul respectiv avem „cea mai veche atestare a neamului din care s-a ridicat 
mitropolitul Anastasie Crimca” nu este foarte exactă: rămânea, chiar la vremea când am tipărit acest 
articol, atestarea din „1551”. Documentul scris la Sniatyn la 20 iulie 1564, păstrat în arhivele din 
Liov, a fost publicat în vol. Relațiile istorice dintre popoarele U.R.S.S. şi România în veacurile 
XV — începutul celui de al XVIII-lea] / Hcmopuueckue ceazu napodoe CCCP u Pymvmuu 6 
XV — nauane XVIII e., ed. I. S. Grosul, A. Oțetea, A. A. Novoselski, L. V. Cerepnin, I (1408-1632), 
Moscova, 1965, p. 128 (text polon) si 129 (text rus si román), nr. 46. 

Ilie/Anastasie. Si pot spune acum, cu toată convingerea, cá loan Crimca din 
catastiful sucevean nu este una si aceeaşi persoană cu tatăl mitropolitului“!. 


Crâmca (Crimca) 


c. 1500 
i 
| I 
Ioan Crimca c. 1530 ... Crimea 
Grigorcea Ieremiica Ioan 
Crimca Crimca Crimca 
1564 1564 — Cristina (m. 1594) 
Ionasco Lupul Anghelina Ilie 
Crimca (monah Anastasie) 
n. c. 1560 
m. 1629 
Irina Stefan Stahie 
1640 1640 1640 


Aceastá concluzie confirmá ipoteza mea din 1997, anume cá tatál celor doi 
frati a trebuit să trăiască „în vremea lui Stefánitá şi a lui Petru Rares"?. În plus, 
putem adăuga acum cu certitudine încă o generaţie, pe atunci doar bănuită: Crimca 
şi soţia sa, Marina. Aceştia, deja räposati în 1543, au putut trái la sfârşitul veacului 
al XV-lea, adică în ultima parte a domniei lui Ştefan cel Mare. Ei trebuie să fie 
străbunicii mitropolitului. Ne rămâne speranţa de a afla, în viitor, numele bunicilor. 

Înainte de a închide şi acest capitol, îndrăznesc să adaug încă o concluzie, 
deocamdată sub formă de ipoteză. Biserica Sfinţilor Apostoli Petru şi Pavel, 
beneficiara Tetraevanghelului lui loan Crimca, nu a fost localizată pe teren de 


» 


^! În 1979, am scris despre această identitate ca fiind posibilă „după toate aparențele 
(Stefan S. Gorovei, Anastasie Crimca. Noi contribuții, p. 107). În 1997, am socotit necesar „să-i 
accentuez doza de improbabilitate” (Neamul mitropolitului Anastasie Crimca. Noi precizări, p. 137). 
A venit vremea când o pot exclude cu totul ! 

? Idem, Neamul mitropolitului Anastasie Crimca. Noi precizări, p. 136. 

specialiştii istoriei sucevene“. Cred, însă, cá o putem lega de ulița Crâmcăi din 
catastiful breslei blănarilor si cojocarilor**. Identificarea lor pe harta vechii Suceve 
trebuie să meargă împreună. 


* 


Si acum, pentru cá suntem la numele pe care îl purta o veche uliţă 
suceveană, mi se pare necesar (şi poate va fi si util) să revin si la numele familiei. 
Dar, ca să ajung acolo, este obligatoriu să ne întoarcem la însemnarea dedicatorie 
de pe manuscrisul de la Esfigmenu. Ea nu se încadrează total în tiparul sau 
formularul cunoscut, tradiţional pentru asemenea texte. Nu este vorba despre 
absentele amintite deja — numele soţiei sau al eventualilor copii (actuali sau viitori). 
Trec şi peste dezacordul repetat (Sfântul Apostol, dar Petru şi Pavel !). Rămâne 
formula din partea a doua a însemnării, formulă la a cărei limpezire am avut 
ajutorul prietenesc al d-lui Ivan Biliarsky şi care, în traducere“, ar suna cam aşa: 


Pentru aceasta, nimeni sà nu-l ia de la mai 
Sus-zisa biserică, nici careva să zică „este ocina mea”, 
nici careva să-l fure, sau să-l vândă, sau să-l cumpere 
vânzând şi cumpărând. 


Este un ansamblu pe care nu-mi amintesc să-l mai fi întâlnit în alte texte 
din această categorie, un ansamblu fără pereche, cred, în epigrafia codicologică“ 


^ Emil-loan Emandi, Mihai-Stefan Ceauşu, Să nu dărâmi, dacă nu ştii să 


zideşti (Contribuţii de morfologie urbană la cunoaşterea istoriei oraşului Suceava, 1388-1988), 
Rädäuti-lasi, 1991, p. 224 şi 291, nota 1011; Emil Ioan Emandi, Habitatul urban şi cultura spaţiului. 
Studiu de geografie istorică. Suceava în secolele XIV-XX, laşi, 1996, p. 246. În ambele locuri (textul 
este identic), se citează un „Minei scris în 1566 de monahul Macarie, care a fost cumpărat de Matei şi 
soţia sa Maria şi dăruit în târgul Sucevei către «biserica Sfinţilor Apostoli Petru şi Pavel»”, 
trimitándu-se la lucrarea părintelui Paul Mihail din 1933, în al cărei titlu se adaugă — fără temei — 
Cărţi şi manuscrise româneşti la Muntele Athos. Am presupus, cu alt prilej, că s-a produs o 
încurcătură de fişe: Ştefan S. Gorovei, O însemnare şi posibilele ei implicaţii: Ignatie Crăciun şi 
neamul său, în SMIM, XXXIII, 2015, p. 471 (Addenda et corrigenda). Tot ca despre un edificiu 
religios nelocalizabil „în spaţiul urban al Sucevei medievale” a scris şi Paraschiva Victoria Batariuc 
(cf. supra, nota 34). 

+ Pentru această uliţă, v. Emil-Ioan Emandi, Mihai-Stefan Ceausu, op. cit., p. 72-74 si Emil 
Ioan Emandi, op. cit., p. 276—278 (acelaşi text). 

^5 D-] Ivan Biliarsky mi-a oferit traducerea acestui pasaj în limba franceză: „concernant 
cela, personne ne dois pas transgresser cela [en l'emportant] du temple susmentionné, ni un certain à 
dire que c'est son propriété (ou héritage), ni le voler, ni le vendre, ni l'acheter en vendant et 
achetant". Eventuala trădare a sensurilor prin traducerea din franceză în română mi se datorează. 

46 Într-un studiu recent, am pledat pentru cuprinderea însemnărilor de pe cărţi în câmpul 
mai larg al epigrafiei: Ştefan S. Gorovei, Un tezaur de informaţii şi valorificarea sa: însemnările de 
pe cărţi, p. 138-139. Propun acum această formulă (prin analogie cu epigrafia lapidară sau epigrafia 
campanilă) pentru a defini acea secţiune căreia ar putea să-i revină însemnările aşternute pe cărţi şi pe 
manuscrise. V. şi idem, Epigrafia medievală — o disciplină abandonată ? (Zilele Universităţii 
„Alexandru loan Cuza”, Sesiunea de comunicări a Facultăţii de Istorie, 28 octombrie 2011). 

moldovenească şi care, tocmai de aceea, îmi pare a indica un om nu foarte obişnuit 
cu formularul acestui tip de documente. Omul care a scris sau cel care a comandat 
(sau dictat) ? Dacă repetarea stăruitoare a verbelor a vinde şi a cumpăra poate să 
arate pe omul care trăieşte puternic negustoria, atunci acela este şi „autorul”, cel 
putin al acestei părţi a textului. 

În scrisoarea poloneză din 1564, cei doi frati (Grigorcea si Ieremiica) îşi 
spun „fiii Crâmcăi din Suceava” („synowie Krymczini s Schochawy"). Uliţa din 
Suceava, unde au locuit „Joan Crimca; Grigorcea, fiul său; Ionașco, fiul lui 
Grigorcea"", se numea şi ea „uliţa lui Crámca" (Santa KpbimkoBa)“. Aceasta 
înseamnă că numele era, in forma sa veche, probabil cea inițială, Crámca, 
transformat apoi, după regulile foneticii, în Crimea. 

În comunicarea din 1997, am riscat ipoteza că am avea de-a face cu 
urmaşii unui refugiat din Crâmul prăbuşit în întregime sub stăpânire otomană în 
1475, eventual cu un locuitor al Mangopului, refugiat în Moldova doamnei Maria 
Asanina Paleologhina, Maria de Gothia şi Chazaria sau Maria de Theodoro. 

„Avem, prin urmare, de-a face cu un neam întemeiat de un negustor 
crâmlean, «grec» din Mangop, refugiat la Suceava în 1475 ?"? — mă întrebam cu 
acel prilej. Acestei ipoteze i s-a opus atunci o alta, care a părut mai plauzibilă din 
punct de vedere lingvistic, întemeindu-se pe un cuvânt atestat în Banat, crincă 
(„Oboroc lungáret, făcut din scoarță de tei, cu care se aduce cucuruzul din holdă şi 
care serveşte şi de leagăn pentru copiii mici”), derivat „dintr-o formă sârbească 
corespunzătoare bulgărescului krinka”, care înseamnă „măsură pentru cereale”. 
Dacă atunci eventuala origine sârbească a numelui am pus-o în legătură cu 
„strădania mitropolitului pe tărâmul scrisului slavonesc într-o vreme când limba 
română era în plină ascensiune”5!, acum vedem cá şi eventuala origine bulgărească 
a numelui ar putea fi pusă în legătură cu preferința pentru un Tetraevanghel 
bulgăresc. 

Azi, aceste conexiuni mi se par mai degrabă fanteziste“? şi cred cá 
reflectorul căutărilor ar putea fi îndreptat şi în altă direcție. Cuvântul krymka există 
în limba polonă, desemnând o acoperitoare de cap fără cozoroc, purtată de tătarii 


47 Suceava. File de istorie. Documente privitoare la istoria oraşului 1388-1918, |, ediţie de 
documente întocmită de Vasile Gh. Miron, Mihai-Stefan Ceauşu, Ioan Caproşu şi Gavril Irimescu, 
Bucureşti, 1989, p. 335, nr. 199. 

48 Ibidem. Uliţa şi-a păstrat numele până târziu, cum se vede dintr-un document de la 1767 
(ibidem, p. 420-421, nr. 271). 

^ Ştefan S. Gorovei, Neamul mitropolitului Anastasie Crimca. Noi precizări, p. 138. 

50 DLR, I, Partea II, p. 909 (fasc. XII, Bucureşti, 1909). 

5! Ştefan S. Gorovei, op. cit., p. 139. 

52 Ca şi „explicația? pe care o găsesc la N. A. Constantinescu, Dicţionar onomastic 
românesc, Bucureşti, 1963, p. 253: „CRIM. 1. Crimu, fam., mold. (Bacău). 2. + -an : Crimanu, 
Şandru (Isp.L,1). 3. -ca: Crimca, loan (Bis R; Sd XI, XVI), tatăl mitropolitului Anastasie C. 4. Cu 
n<m: Crin, fam., act. < Crim (nr. 1); Crincul (Sur. IX)”. 

din Crimeea, dar şi de evrei. Un soi de porumbei albi poartă acest nume întrucât au 
pe vârful capului o mică „acoperitoare” neagră (Krymka bialostocka). Am găsit 
chiar şi o familie, originară din Mazovia, purtând numele Krymka — evrei atestati 
din secolul al XVIII-lea. Un sat din regiunea Zaporoje se numeşte tot aşa. Numele 
Krymka (Crâmca) ne conduce, aşadar, cu multă probabilitate, spre Crimeea. Un 
grec, un armean sau un evreu (karait) salvat din Crimeea şi-a putut pierde numele 
purtat acolo (dacă a avut vreunul), fiind poreclit pur şi simplu, Krymka. Existenţa 
cuvântului ca atare în limba polonä ne obligă să acceptăm că strămoșul crámlean 
a ajuns în Moldova trecând prin Polonia/Ucraina (unde a primit porecla în această 
formă). Or, în Polonia — şi în mod special în Galiţia — şi-au găsit adăpostul multi 
crâmleni, în special armeni. Pare suficient de sugestivă legătura celor doi negustori 
Crimea din 1564 cu Liovul, oraş aflat pe drumul care lega comerţul de la Marea 
Neagră la Marea Baltică. 

Poate că orientarea în această direcţie a cercetărilor şi a reflectiilor nu ar fi 
lipsită de roade. Mi se pare că o îndepărtată origine armenească, urcând spre 
generaţia a patra (sfârşitul veacului al XV-lea), nu ne mai poate apărea astăzi ca 
absolut imposibilă sau improbabilă. După cum nici trecerea la Ortodoxie nu trebuie 
văzută ca o eventuală consecinţă doar a presiunilor care, se pare, încep a se face 
simţite în Moldova tocmai la această vreme** Câteva decenii după moartea 
mitropolitului Crimca, în 1676, Mănăstirea Putna primea un Evangheliar dăruit — 
„pentru iertarea păcatelor sale şi ale părinţilor săi” — de Avram armeanul5, evident 
un convertit de dată mai recentă sau mai veche (de vreme ce se roagă pentru 
părinţii săi). Asemenea cazuri au putut exista şi într-o vreme mai veche. lar dacă 
înaintaşii lui Ilie/Anastasie erau armeni trecuţi la Ortodoxie, avem o explicaţie 
psihologică pentru zelul extraordinar al acestuia în apărarea dreptei credinţe, dar şi 
una pentru apariţiile de artă orientală (georgiană, s-a zis) la Dragomirna. 


55 Există şi numele de familie Krymskij: Agathanghel Efimovici Krymskij (1871-1942) a 
fost istoric, filolog (specializat în turcologie şi semitologie), provenind dintr-o familie ucraineană de 
tătari crâmleni. 

54 Ipoteza se întemeiază pe o scrisoare trimisă dogelui Veneţiei în 1480 de patriarhul de 
Constantinopol, Maxim (1476-1481), cunoscută încă de la mijlocul veacului al XIX-lea şi adusă în 
discuţie de Petre S. Năsturel, L'attitude du Patriarcat ecuménique envers les Arméniens des Pays 
Roumains (fin XIV* siècle — début XVI siècle), în vol. L'Arménie et Byzance. Histoire et culture, Coll. 
„Byzantina Sorbonensia”, 12, Paris, 1996, p. 150-151, care a socotit că evenimentele amintite ar fi 
avut loc în Muntenia. După părerea d-lui Andrei Pippidi, Sacralisation de l'espace et de l'identité 
nationale, în idem, Byzantins, Ottomans et Roumains. Le Sud-Est européen entre l'héritage imperial 
et les influences occidentales, Paris, 2006, p. 37, ele ar trebui localizate în Moldova; această opinie 
este împărtăşită şi de d-l Ştefan Andreescu, Presiune otomană şi reacţie ortodoxă în Moldova 
urmaşilor lui Petru Rareş, în SMIM, XXVII, 2009, p. 27-28. Cred, totuşi, că informaţia respectivă 
merită o reflecţie mai adâncită, pornind în primul rând de la persoana emitentului. 

55 Stefan S. Gorovei, Un tezaur de informaţii şi valorificarea sa: însemnările de pe cărți, 
p. 148-149. Manuscrisul se află la Biblioteca Naţională „Szechenyi” din Budapesta: Catalogue of the 
Slavonic Cyrillic Manuscripts of the National Széchényi Library, p. 6-8, nr. 4; însemnarea la p. 8. 

După cum se vede, necunoscutele nu se impufineazá pe măsură ce 
avansează cunoaşterea: se întâmplă cá amănunte neobservate, erori nebănuite, 
conexiuni şi concluzii forțate şi altele ca acestea obtureazá sau incetoseazá calea, 
uneori foarte îngustă, pe care cercetătorul este silit s-o urmeze în căutarea bobului 
de adevăr stabil în vastul şi haoticul câmp al trecutului studiabil. Treptele de 
ipoteze, cu poziţii fluctuante, între care sunt inevitabile întoarcerile la opinii mai 
vechi, „rezultatele greşite şi părerile false” pe care au datoria să le înlăture 
continuatorii unei munci, nu destramă farmecul acestei munci însăşi, în a cărei 
concretizare s-a putut cuprinde — cum spunea N. Iorga în 1911 — şi „o iluzie 
dispărută a adevărului”. 


ADDENDA ET CORRIGENDA 


În studiul Patrimoniul nostru istoric. Studiu de caz: Mănăstirea 
Dragomirna (în vol. Dragomirna. Ctitori şi restauratori, I, Sfânta Mănăstire 
Dragomirna, 2015, p. 112-116), am încercat să refac avatarurile Apostolului dăruit 
de Anastasie Crimca ctitoriei sale şi ajuns, în împrejurări necunoscute, în 
Biblioteca Imperială din Viena (azi, Biblioteca Naţională a Austriei). Referindu-mă 
la folosirea manuscrisului de către savanții de la sfârşitul veacului al XVIII-lea şi 
începutul celui următor, am citat pe Joseph Dobrowsky (Dobrovsky), care la 1822 
a scris următoarele: „Hunc codicem Alterus pro editione sua N. Test. conferre non 
potuit, cum duobus annis serius (1789 mense Aprili) Zamoscio missus fuerit. 
Descripsit vero eum in appendice ad Homeri Iliadem, ac lectiones ex eo in 
Miscellaneis adduxit” (p. 114). În vremea redactării acelui text, n-am reuşit să 
identific toate amănuntele citate de Dobrowsky; alte călătorii în biblioteci şi 
extinderea căutărilor pe internet au adus lámuririle necesare. „Alterus” este Franz 
Karl (sau Carl) Alter (1749-1804), filolog pasionat de limbile vechi (între care şi 
slava); lui i se datorează o ediţie a Noului Testament (două volume, Viena, 
1786-1787), dar şi ediţii ale epopeilor homerice (Iliada, în 1789 şi Odiseea, în 
1794). Ultimul titlu menţionat de Dobrowsky, Miscellaneele, desemnează volumul 
Philologisch-kritische Miscellaneen (Viena, 1799), în care, în adevăr, Apostolul lui 
Crimea (pe atunci, manuscrisul 3275 al Bibliotecii Imperiale) este deseori 
menţionat (p. 31, 44, 45, 46, 50, 91, 92, 93, 94, 95) pentru diverse lectiuni şi forme 
gramaticale. Copistul (donatorul) sau beneficiarul nu se bucurä de nicio atentie. 
Joseph Dobrowsky rămâne, astfel, cel dintâi savant care, la 1822, a dat toate 
indicaţiile corecte despre Apostolul lui Crimca. 

lar cel care nu a putut folosi Apostolul la 1789, pentru cá era trimis la 
Zamość, nu este Griesbach, precum crezusem, ci Franz Karl Alter. 

Rog cititorii binevoitori să ţină seama de aceste adaosuri şi îndreptări. 

Un manuscrit égaré, une église disparue 


et la lignée du métropolite Anastase Crimca 
(Résumé) 


En 1852, le savant bulgare Konstantin P. Dmitriev-Petkovic a découvert au 
Monastère d'Esphigmenou du Mont Athos un vieux manuscrit slavon très 
intéressant pour l’histoire roumaine: un Tetraévangéliaire slavon qui aurait été 
offert en 1551 (?) par un certain ,,Kirik" à une église de la ville de Suceava, placée 
sous le vocable des Saints Apótres Pierre et Paul. Ses notes ont été imprimées en 
1865, sans étre connues aux historiens roumains qu'en 1941. Le manuscrit fut 
examiné à nouveau en 1902 par le savant russe Vladimir N. Benesevic 
(1874—1938), qui a publié l'inscription dédicatoire (en lui omettant la date): le vrai 
nom du donateur n'était pas du tout „Kirik”, mais Joan Crimca. Malgré sa 
publication en 1903, la description de Benesevic resta inconnue, elle aussi, 
jusqu'en 1986 aux historiens roumains; ceux-ci prirent connaissance de l'existence 
du manuscrit d'Esphigmenou gráce à la relation du R. P. Paul Mihail[ovici], qui 
donna en 1933 une trés courte description, mais toujours sans reproduire la date. 
Pourtant, l'élément le plus important de ce manuscrit — c'est-à-dire le texte méme 
de la dédicace qui mentionne le nom du donateur, celui de l'église de Suceava et la 
date — ne fut jamais publié en Roumanie. 

Le donateur du manuscrit fut identifié, par tous les spécialistes (l'auteur du 
texte présent y compris), avec le pere de Ilie Crimca (ou Crimcovici); ce dernier, 
élu (sous le nom d'Anastase) évéque de Rádáuti en 1600, puis évéque de Roman 
(1606) et finalement archevéque de Suceava et métropolite de la Moldavie 
(1608—1629), fut un des fondateurs du Monastére de Dragomirna. 

Poursuivant ses recherches concernant Anastase Crimca et Dragomirna, 
l'auteur jeta un coup d'ail sur le dossier de ce Tetraévangéliaire d' Esphigmenou. 
La recherche, menée à travers plusieurs confusions et malentendus et attachant aux 
détails l'attention qu'elles réclament à juste titre, ne tarda pas à offrir les surprises. 
La date rapportée par Dmitriev-Petkovic (1551 ?) dut étre corrigée en 7051, 
c'est-à-dire 1543, tandis que la note dédicatoire publiée par Benesevic en 1903 
dévoila les parents du donateur, Crimca (tout court, donc peut-étre le fondateur de 
la famille) et Marina. D'autre part, cette investigation aboutit à la conclusion qu'un 
autre Tetraévangéliaire, décrit comme rédigé en grec, provenant d'une donation 
faite (à une église inconnue) par le méme Ioan Crimca et se trouvant à la 
Bibliothèque de l'Académie de St. Petersbourg, n'existe pas: il est apparu suite à 
une confusion que l'auteur a déchiffré à une autre occasion (voir „Studii si 
Materiale de Istorie Medie”, XXXIV, 2016, p. 120-123). 

La note dédicatoire du Tetraévangéliaire d'Esphigmenou atteste, donc, 
l'existence d'un Ioan Crimca, fils de Crimca et de Marina, habitant de Suceava et 
qui, en 1543, offrait ce manuscrit à l'église des Saints Apótres Pierre et Paul; or, 
une des plus importantes rues de l'ancienne ville de Suceava s'appelait /a rue de 
Crimca. ll faut admettre que ces deux points — la rue et ladite église — doivent aller 
de pair si on veut essayer leur localisation sur la carte de la vielle ville. 

Dans la derniére partie de l'étude, l'auteur reprend la discussion 
concernant le patronyme de cette famille — Crimca, Krymka — et revient à l'opinion 
exprimé en 1997 sur sa signification: Krymka doit étre un surnom utilisé pour 
désigner un homme originaire de Krym, parti donc de la Péninsule de Crimée. 
L'analogie avec certains mots et noms utilisés en Pologne et en Ukraine actuelle 
semble suggérer un lointain ancétre d'origine arménienne, qui dut fuir la Crimée 
pour trouver son refuge en Pologne (à Lwow, par exemple), avant de s'établir en 
Moldavie, ou il accepta la confession orthodoxe. 


Mots-clefs: Tetraévangile, Esphigmenou, Suceava, l’église des Saints 
Apótres Pierre et Paul, loan Crimca, Krymka. 


